Jugozapadna Finska
Jugozapadna Finska (finski: Varsinais-Suomen maakunta; švedski: Landskapet Egentliga Finland) jedna je od regija Finske. Kako se iz naziva regije može zaključiti nalazi se u jugozapadnom dijelu države i teritorijalno se uglavnom poklapa s istoimenom historijskom regijom. Graniči sa regijama: Satakunta i Pirkanmaa na sjeveru, Prava Tavastija na sjeveroistoku i Uusimaa na istoku. Prostire se na teritoriji od 10.663 km2. Prema podacima iz 2017. godine regiju je naseljavalo 475.543 stanovnika što je čini trećom najnaseljenijom regijom. Sa prosječnom gustinom od 45 stanovnika po km2 jedna je od najgušće naseljenih finskih regija. Glavni i najveći grad regije je Turku.